सम्मान के साथ अर्जुन लौटा लाये गये। द्वारका में सुभद्रा के साथ उनका विधिपूर्वक विवाह संस्कार सम्पन्न हुआ। एक वर्ष द्वारका में रहकर शेष समय पुष्कर क्षेत्र में व्यतीत करके बारह वर्ष पूरे होने पर वे सुभद्रा के साथ इन्द्रपस्थ लौट आए। माता कुन्ती और युधिष्ठिर के चरणों में उन दोनों ने प्रणाम किया। सुभद्रा ने द्रौपदी के चरण छूकर कहा कि बहन मैं आपकी दासी हूँ, द्रौपदी ने उसे गले लगा लिया।